Fakulta politických vied a medzinárodných vzťahov Univerzity Mateja Bela v Banskej Bystrici

náhľad|Budova fakulty z Kuzmányho ulice
Fakulta politických vied a medzinárodných vzťahov Univerzity Mateja Bela v Banskej Bystrici (skratka FPVMV UMB) je jedna zo šiestich fakúlt Univerzity Mateja Bela v Banskej Bystrici. Fakulta bola založená v roku 1995, v súčasnosti poskytuje vysokoškolského vzdelávania v rámci akreditovaných študijných programov vo všetkých troch stupňoch štúdia.

FPVMV je všeobecne uznávaná ako jedno z popredných centier výučby a výskumu v oblasti medzinárodných vzťahov v strednej Európe.
Od roku 2009 sídli na fakulte Národné centrum excelentnosti pre medzinárodné bezpečnostné štúdie financované z programu EÚ v oblasti rozvoja.
 Študijné odbory
 v rámci bakalárskeho stupňa štúdia – študijný program medzinárodné vzťahy a politológia
 v rámci magisterského stupňa štúdia – študijný program medzinárodné vzťahy, bezpečnostné štúdiá, európske štúdiá a politológia
 v rámci doktorandského stupňa štúdia – študijný program medzinárodné vzťahy a politológia

Fakulta ponúka štúdium všetkých študijných programov aj v anglickom jazyku, zároveň realizuje spoločné študijné programy vo francúzskom jazyku s Univerzitou Versailles Saint-Quentin a s Univerzitou Champagne-Ardenne v Remeši. Absolventi získavajú francúzsky magisterský diplom.

 História fakulty 
Rozhodnutím Akademického senátu Univerzity Mateja Bela, dňa 14. júla 1995 bola zriadená FPVaMV UMB, ako ďalšia z fakúlt, ktoré tvoria Univerzitu Mateja Bela. Základným dokumentom, ktorý bol podkladom pre realizáciu rozhodnutia o vzniku fakulty, vychádzajúci z programového vyhlásenia vlády bol Projekt FPVaMV UMB, ktorého obsahové zameranie bolo sústredené na pedagogickú činnosť fakulty, personálne vybavenie, priestorové umiestnenie a meteriálno-technické zabezpečenie v časovom horizonte 1995 – 2000.

Prijatím demokratického politického systému na Slovensku po roku 1989 a jeho vstupom na medzinárodnú scénu vznikla potreba založiť doteraz netradičné študijné odbory, ktoré by zabezpečili vysokoškolsky vzdelaných odborníkov pre prácu v orgánoch štátnej správy, verejnej správy a samosprávy, ako aj pre medzinárodnú spoluprácu a prácu v zahraničnej službe. Práve potreba vysokokvalifikovaných pracovníkov vo sfére medzinárodných vzťahov a diplomacie, v oblasti štátnej a verejnej správy, politického života a masmédií, naliehavosť potreby výchovy nových absolventov, ale aj vytvorenie podmienok pre získanie vyššej kvalifikácie aktuálnych  zamestnancov týchto inštitúcií, viedla k projektu vzniku novej fakulty.

Inovačná idea je vždy podmienkou úspešnosti uvedenia do života určitej novosti. Nebolo tomu inak ani pri založení samostatnej Fakulty politických vied a medzinárodných vzťahov UMB v Banskej Bystrici. Pod podmienkou, že vláda poskytne potrebné finančné prostriedky na rekonštrukciu a výstavbu budovy, sa mohla FPVaMV stať súčasťou Univerzity Mateja Bela. Dnes sa to už môže javiť ako realizácia „utópie“, ale v septembri 1995 nastúpili do prednáškových miestností noví učitelia, študenti a do provizórnych priestorov i noví administratívni zamestnanci.

V priebehu roka sa zrekonštruovala staršia budova, ktorá sa dnes pokladá z hľadiska vybavenosti za nadštandardnú nielen z hľadiska Slovenska, ale i z hľadiska strednej Európy. Ako sa to mohlo podariť? Bola to vízia, odvaha, systémový strategický prístup Slovenskej vlády, vysokoškolských učiteľov – zakladateľov, predstaviteľov univerzity, mesta a regiónu Banskej Bystrice, ktorí zabezpečovali prevádzku a perspektívu novej fakulty. Táto stratégia priniesla vysoký efekt v neuveriteľne krátkom čase. Bola to snaha o uplatnenie teórie vyrovnania skóre s krajinami, ktoré vytvárali takéto školy desiatky, možno i stovky rokov.

Fakulta patrí k dôležitý akademickým pracoviskám, ktoré pripravujú špecialistov v týchto oblastiach a po 23 ročnej existencii jej absolventi úspešne reprezentujú Slovenskú republiku nielen v inštitúciách Európskej únie, ale aj v oblasti medzinárodných vzťahov. Činnosť FPVaMV UMB smeruje k napĺňaniu úloh od zabezpečenia kvalitnej a celistvej vedeckovýskumnej základne, až po zabezpečenie najnovších smerov vo vzdelávaní.
Na základe posledného procesu komplexnej akreditácie v roku 2014, FPVaMV UMB úspešne akreditovala všetky doterajšie študijné programy a akreditovala nový, jedinečný študijný program na Slovensku – Bezpečnostné štúdia v rámci odboru Medzinárodné vzťahy v druhom stupni štúdia.

 Vedenie fakulty
 Dekan: doc. PhDr. Branislav Kováčik, PhD., MBA
 Prodekan pre vedu, výskum a rozvoj: Dr.h.c. prof. Ing. Pavel Nečas, PhD., MBA
 Prodekanka pre štúdium: doc. PhDr. Lucia Rýsová, PhD.
 Prodekan pre medzinárodné vzťahy a vzťahy s verejnosťou: doc. Mgr. Jaroslav Ušiak, PhD.
 Tajomníčka: PhDr. Klaudia Franková

 Zoznam dekanov 
+Dekani Fakulty politických vied a medzinárodných vzťahov Univerzity Mateja Bela v Banskej BystriciMenoZačiatok funkčného obdobiaKoniec funkčného obdobiaprof. PhDr. Peter Kulašík, CSc.19952002doc. PhDr. František Briška, CSc.20022005prof. PhDr. Peter Kulašík, CSc.20052012prof. PhDr. Ján Koper, PhD. 20122016doc. PhDr. Branislav Kováčik, PhD., MBA2016súčasnosť

 Katedry 
 Katedra medzinárodných vzťahov a diplomacie
 Katedra politológie
 Katedra bezpečnostných štúdií

 Známi absolventi 

 Referencie 

 Externé odkazy 
 Stránky fakulty

Kategória:Univerzita Mateja Bela v Banskej Bystrici
Kategória:Fakulta politických vied a medzinárodných vzťahov Univerzity Mateja Bela v Banskej Bystrici
Kategória:1995 na Slovensku
Kategória:Organizácie založené v 1995